Ioannes IV. tituli sancti Onufrij Sacrosanctæ Romanæ Ecclesiæ Diaconus Cardinalis, de Lotharingia nuncupatus, Archiepiscopus  Dux Remensis, primus Par Franciæ, sanctæque Sedis Apostolicæ Legatus natus, Archiepiscopus ac Primas Narbonensis, Episcopus ac Comes Tullensis ac Viredunensis, Episcopatuum Metensis ac Morinensis perpetuus administrator, necnon inclyti Monasterij Fiscanensis Abbas Commendatarius: Abbas vero Cluniacensis xlvj. incœpit regere anno Domini 1529. decima Februarij. Prædictorum reuerendorum Patrum temporibus, scilicet Iacobi II. Gofredi I. Aymardi II.  Ioannis IV. supra nominatus Ioannes de Magdalena, vir scientia  eloquentia clarus, Religionis  Ordinis feruentissimus amator, habuit regimen huius Domus suis meritis exigentibus,  officium Prioris maioris. Dormitorium reparauit,  Cellas ornauit, cum dormitorio sex puerorum,  multa bona huic Conuentui, quem multum dilexit, contulit, vt clare patet ex libro Capituli. Oremus ergo, vt illum Reuerendissimum Dominum Ioannem Abbatem nostrum,  hunc reuerendum Patrem domnum Ioannem Priorem maiorem nobis diuinitus missos, Deus sua gratia diu nobiscum incolumes conseruet, neue nostris vitiis ipsos ocior aura tollat, verum ipsis regentibus Ecclesiam hanc Cluniacensem, iam fides,  pax, honor, virtus, religioque nostra augeatur, appareatque beata. Amen, Iesus.